(28. september 1857 Vigala kihelkond, Läänemaa – 6.august 1934 Tartu) oli eesti rahvaluuleteadlane, vaimulik ja karskusliikumise tegelane. Ta organiseeris rahvaluule kogumist ja avaldas mitu populaarseks saanud teost.
#000000
Eisen sündis Oese külas koolmeistri pojana. Õppis Haapsalu ja Pärnu koolides ning hiljem Tartu ülikoolis usuteadust, mille lõpetas 1885. aastal.
#000002
Ordineeriti 21. detsembril 1886 Põhja Ingerimaal Lempaalas pastoriks. 1887 oli vikaarpastor Petroskois, 1888 pastor Kattilas ja 1888–1912 Kroonlinna Nikolai (soome-rootsi-eesti) koguduses. 1913. aastal sai ta võimaluse Tartusse tagasi kolida.
#000003
1919. aastal sai Eisen Soome Kirjanduse Seltsilt ettepaneku minna oma rahvaluulekoguga Soome, kus ta oleks saanud prii korteri ja kindla palga. Kokkuleppel Tartu Ülikooliga annetas ta oma kogu siiski ülikoolile, saades vastutasuks isikliku professori ametikoha.
#000004
1925. aastal algatati tema eestvõtmisel Akadeemiline Rahvaluule Selts, mille esimees ta ise pikka aega oli.
#000005
13. septembril 1932 sai ta Tartu Ülikooli usuteaduse audoktoriks.
#000006
21. aprillil 1929. aastal kõneles professor M. J. Eisen Akadeemilise Rahvaluule Seltsi koosolekul teemal – inimeserasvast küünlad ja inimesenahast pastlad järgmist:
#000008
Tarvastu muistendis öeldakse, et mees kandnud neid 20 aastat ja ikka on pastlad veel terved olnud. Õpetuse järele pannud ta pastlad ööseks mulla alla ja öelnud sealjuures – mullast oled sa võetud ja mullaks pead sa saama. Mõne päeva pärast kulunud siis pastlad läbi ja mees vabanenud lepingust.
#000010
Üks muistend räägib, et varas võtnud magajailt tekidki pealt ära, ilma et keegi oleks kuulnud. Inimeserasvast küünla läbi mõjutatud uni kestab kuni järgmise õhtuni; ka loomad, vähemalt koerad, ei jää temast puutumata.
#000016
Iseküsimus on aga, kas Eestis inimeserasvast küünlaid valmistati? Eesti kohta ei räägi ükski muistend, et siin oleks sarnaseid küünlaid valmistatud; meil esinevad muistendid selle kohta on võib-olla rahvusvahelised.
#000019